**СТАНОВИЩЕ**

**за осъществен контрол**

по чл. 232 от ЗОП

[x]  за съответствие с изискванията на ЗОП на проектите на документи по чл. 232, ал. 3, т. 1 и ал. 5 ЗОП (І етап)

[ ]  за съответствие с изискванията на ЗОП на документите по чл. 232, ал. 3, т. 2 и ал. 5 ЗОП (ІІ етап)

[ ]  за съответствие с изискванията на ЗОП на работата на комисията по чл. 103 ЗОП

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-220/2018 |
| ИН на регистрационната форма от ССИ: | 20181105-00143-0044 |
| Възложител: | **Електроразпределение Юг ЕАД** |
| Вид на възложителя: | [ ]  публичен (чл. 5, ал. 2, т. 1-17 и ал. 3 ЗОП) [x]  секторен (чл. 5, ал. 4,т. 1-3 ЗОП)  |
| Вид на процедурата | [x]  Открита[ ]  Ограничена [ ]  Състезателна процедура с договаряне[ ]  Договаряне с предварителна покана за участие[ ]  Състезателен диалог[ ]  Партньорство за иновации[ ]  Договаряне без предварително обявление[ ]  Договаряне без предварителна покана за участие[ ]  Конкурс за проект[ ]  Публично състезание[ ]  Пряко договаряне |
| Процедурата е „ускорена“: | [ ]  Да [x]  Не |
| Обект на поръчката: | [x]  Строителство[ ]  Доставки[ ]  Услуги[ ]  Услуги по Приложение № 2 |
| Предмет на поръчката: | Извършване на изкопни и възстановителни работи на територията на КЕЦ Калояново от лицензионната територия на „Електроразпределение Юг“ ЕАД |
| Обособени позиции: | [ ]  Да Брой: [x]  Не |
| Професионалната област, в която попада предметът на възлаганата поръчка (според възложителя): | 11. Инженерство, Профил пожарна безопасност и безопасност на труда |
| Срок за изпълнение: | 12 месеца |
| Прогнозна стойност на поръчката в лв. без ДДС: | 1 640 168.85 лв. |
| Финансиране: | [ ]  Изцяло от националния бюджет[ ]  Изцяло или частично със средства от ЕС[x]  Друго: Бюджет на възложителя |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата
2. Проекта на обявление, с което се оповестява откриването на процедурата
3. Проекта на техническа спецификация
 |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проектите на техническата спецификация и методиката за оценка *(когато е приложимо)* е извършена от външен експерт по чл. 229а ЗОП. | [ ]  Да [x]  Не  |
| *Коментари и други бележки:*В списъка по чл. 229а, ал. 2 от ЗОП няма включени външни експерти в областта, определена от възложителя като съответстваща на предмета на поръчката  – 11. „Инженерство, Профил пожарна безопасност и безопасност на труда“. Поради изложеното и на основание чл. 19 от Наредбата за условията и реда за определяне на външни експерти за проверка на технически спецификации при възлагане на обществени поръчки, проверката на проекта на техническата спецификация е извършена от експерти на АОП.  |

**РАЗДЕЛ ІІІ**

**Резултати от контрола**

**ІІІ.1) Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*В поле I.3) е повторен адресът на профила на купувача. Препоръчваме при откриване на процедурата в полето да се посочи адрес, който директно да препраща към самостоятелния раздел в профила на купувача, съдържащ документите и информацията за конкретната поръчка (чл. 32, ал. 1 и ал. 2 ЗОП). |

|  |
| --- |
| **Описание** |
| *Констатации и препоръки:*1. В поле ІІ.2.4) са посочени част от възлаганите дейности, но не се съдържа информация за естеството и обема на поръчката (напр. категория на обекта, размер и вид на терен, дължина на тръби, настилки и др.). Посочването на количествени данни в обявлението е задължително, с оглед на което препоръчваме при откриване на процедурата в полето да се укажат ориентировъчни или прогнозни количества и данни. (вж. Приложение № 5, част Б, т. 6 ЗОП).2. В поле ІІ.2.11) възложителят предвижда „едностранна опция за двукратно удължаване срока на договора с до 12 месеца, като максималния срок на договора не може да надвишава 36 месеца“. От посоченото може да се направи извод, че срокът на договора е 24 месеца, с възможност за удължаване с допълнителни 12 месеца. Същевременно в поле ІІ.2.7) е указано, че продължителността на основният договор е 12 месеца. Препоръчваме прецизиране на данните относно срока на договора, като се има предвид, че допълнителният срок (евентуалната опция) не следва да е по-дълъг от основния (вж. чл. 21, ал. 1 ЗОП). |

|  |
| --- |
| **Условия за участие**  |
| *Констатации и препоръки* В поле ІІІ.1.1) е поставено изискване участниците да са „вписани в Централния професионален регистър на строителя (ЦПРС) на Камарата на строителите минимум за втора група…, а за чуждестранните лица – в аналогични регистри съгласно законодателството на държавата членка, в която са установени.“. По-надолу е записано, че като доказателство за вписването при условията на чл. 67, ал. 5 и ал. 6 от ЗОП се представят копия от валидно удостоверение и талон за вписване. Препоръчваме информацията да се допълни, като се съобрази разпоредбата на чл. 112, ал. 1, т. 4 ЗОП – при сключване на договора определеният изпълнител (и при чуждестранно лице) да представи документ, с който да докаже, че има право да изпълнява възлаганата дейност в Република България, вкл. че е извършил съответната регистрация, когато е необходимо. |

|  |
| --- |
| **Технически и професионални възможности** |
| *Констатации и препоръки:*В поле ІІІ.1.3) е поставено минимално изискване, участникът „...да е изпълнил през последните пет години, не по-малко от три обекта, но задължително поне един от всеки вид – 1) изкопни и земни работи; 2) сондиране и пробиване и 3) възстановяване на настилки.“ Условието е неясно по отношение вида и обема извършени дейности спрямо изпълнените обекти. В допълнение изискването за „три обекта“ може да се приеме за ограничително, ако възложителят не разполага с аргументи, че реализирането на една дейност,, не е достатъчен опит за изпълнението на възлагания договор (вж. чл. 59, ал. 2 и чл. 63, ал. 1, т. 1 ЗОП). Препоръчваме прецизиране на изискването.  |

**ІІІ.3) Проект на техническа спецификация**

|  |
| --- |
| *Констатации и препоръки:* В техническата спецификация са посочени множество стандарти и сертификати за съответствие (например БДС 6007-80; EN 50086-2-4 и др.). Съгласно чл. 48, ал. 2 ЗОП, всяко посочване на стандарт следва да е допълнено с думите „или еквивалентно/и“. Препоръчваме допълване на информацията.  |

**РАЗДЕЛ IV**

**Допълнителна информация**

|  |
| --- |
| Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията.  |

 **ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**